CELEX: 32006D0080
Language: lt
Date: 1138752000000
Title: 2006/80/EB: 2006 m. vasario 1 d.  Komisijos sprendimas, tam tikroms valstybėms narėms leidžiantis taikyti nukrypti leidžiančią nuostatą, nustatytą Tarybos direktyvos 92/102/EEB dėl gyvūnų identifikavimo ir registravimo 3 straipsnio 2 dalyje  (pranešta dokumentu Nr. C(2006) 172)

8.2.2006   
            
            
               LT
            
            
               Europos Sąjungos oficialusis leidinys
            
            
               L 36/50
            
         
      KOMISIJOS SPRENDIMAS
   
   2006 m. vasario 1 d.
   tam tikroms valstybėms narėms leidžiantis taikyti nukrypti leidžiančią nuostatą, nustatytą Tarybos direktyvos 92/102/EEB dėl gyvūnų identifikavimo ir registravimo 3 straipsnio 2 dalyje
   (pranešta dokumentu Nr. C(2006) 172)
   (autentiški tik tekstai čekų, italų, lenkų, portugalų, prancūzų ir slovakų kalbomis)
   (2006/80/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. lapkričio 27 d. Tarybos direktyvą 92/102/EEB dėl gyvūnų ženklinimo ir registravimo (1), ypač į jos 3 straipsnio 2 dalį,
   kadangi:
   
               (1)
            
            
               Direktyvos 92/102/EEB 3 straipsnio 2 dalyje numatyta galimybė leisti valstybėms narėms neįtraukti į 3 straipsnio 1 dalyje minimą sąrašą fizinių asmenų, laikančių tik po vieną kiaulę, kuri skirta savoms reikmėms arba vartojimui, su sąlyga, kad prieš pateikiant šį gyvūną į apyvartą, jis yra pateikiamas toje direktyvoje numatytam patikrinimui.
            
         
               (2)
            
            
               Čekijos Respublikos, Lenkijos, Prancūzijos ir Slovakijos valdžios institucijos paprašė tokio leidimo dėl ūkių, kuriuose laikoma tik po vieną kiaulę, ir pateikė tinkamas veterinarinio patikrinimo garantijas.
            
         
               (3)
            
            
               Todėl Čekijos Respublikai, Prancūzijai, Lenkijai ir Slovakijai turėtų būti leista taikyti nukrypti leidžiančią nuostatą.
            
         
               (4)
            
            
               Komisijos sprendimu 95/80/EB (2) Portugalijai leidžiama taikyti nukrypti leidžiančią nuostatą, nustatytą Direktyvos 92/102/EEB dėl gyvūnų identifikavimo ir registravimo 3 straipsnio 2 dalyje.
            
         
               (5)
            
            
               Komisijos sprendimu 2005/458/EB (3) Italijai leidžiama taikyti nukrypti leidžiančią nuostatą, nustatytą Direktyvos 92/102/EEB dėl gyvūnų identifikavimo ir registravimo 3 straipsnio 2 dalyje.
            
         
               (6)
            
            
               Reikėtų viename sprendime išvardyti valstybes nares, kurioms buvo leista taikyti nukrypti leidžiančią nuostatą pagal Direktyvos 92/102/EEB dėl gyvūnų ženklinimo ir registravimo 3 straipsnio 2 dalį.
            
         
               (7)
            
            
               Todėl Sprendimai 95/80/EB ir 2005/458/EB turėtų būti panaikinti ir pakeisti šiuo sprendimu.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šios sprendimo priede išvardytoms valstybėms narėms leidžiama ūkiams, kuriuose auginama tik po vieną kiaulę, taikyti Direktyvos 92/102/EEB dėl gyvūnų identifikavimo ir registravimo 3 straipsnio 2 dalyje nustatytą nukrypti leidžiančią nuostatą.
   2 straipsnis
   Sprendimai 95/80/EB ir 2005/458/EB panaikinami.
   3 straipsnis
   Šis sprendimas skirtas Čekijos Respublikai, Italijos Respublikai, Lenkijos Respublikai, Portugalijos Respublikai, Prancūzijos Respublikai ir Slovakijos Respublikai.
   
      Priimta Briuselyje, 2006 m. vasario 1 d.
      
         
            Komisijos narys
         
         Markos KYPRIANOU
         
         
            Komisijos vardu
         
      
   
   
      (1)  OL L 355, 1992 12 5, p. 32. Direktyva su paskutiniais pakeitimais, padarytais Reglamentu (EB) Nr. 21/2004 (OL L 5, 2004 1 9, p. 8).
   
      (2)  OL L 65, 1995 3 23, p. 32.
   
      (3)  OL L 160, 2005 6 23, p. 31.
   
      PRIEDAS
      Valstybės narės, kurioms leidžiama ūkiams, kuriuose laikoma po vieną kiaulę, taikyti nukrypti leidžiančią nuostatą pagal Direktyvos 92/102/EEB 3 straipsnio 2 dalį
      
                   
               
               
                  Čekijos Respublika
               
            
                   
               
               
                  Italija
               
            
                   
               
               
                  Lenkija
               
            
                   
               
               
                  Portugalija
               
            
                   
               
               
                  Prancūzija
               
            
                   
               
               
                  Slovakija